CELEX: 32020D1802
Language: lv
Date: 2020-11-27 00:00:00
Title: Komisijas Lēmums (ES) 2020/1802 (2020. gada 27. novembris), ar ko groza norādījumus par darbībām, kas vajadzīgas, lai piedalītos EMAS saskaņā ar Eiropas Parlamenta un Padomes Regulu (EK) Nr. 1221/2009 par organizāciju brīvprātīgu dalību Kopienas vides vadības un audita sistēmā (EMAS) (izziņots ar dokumenta numuru C(2020) 8151) (Dokuments attiecas uz EEZ)

1.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 402/51
               
            
         KOMISIJAS LĒMUMS (ES) 2020/1802
         (2020. gada 27. novembris),
         ar ko groza norādījumus par darbībām, kas vajadzīgas, lai piedalītos EMAS saskaņā ar Eiropas Parlamenta un Padomes Regulu (EK) Nr. 1221/2009 par organizāciju brīvprātīgu dalību Kopienas vides vadības un audita sistēmā (EMAS)
         
            
               (izziņots ar dokumenta numuru C(2020) 8151)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1221/2009 (2009. gada 25. novembris) par organizāciju brīvprātīgu dalību Kopienas vides vadības un audita sistēmā (EMAS), kā arī par Regulas (EK) Nr. 761/2001 un Komisijas Lēmumu 2001/681/EK un 2006/193/EK atcelšanu (1) un jo īpaši tās 46. panta 5. punktu,
         tā kā:
         
                     (1)
                  
                  
                     Komisijas Lēmuma (ES) 2017/2285 (2017. gada 6. decembris), ar ko groza norādījumus par darbībām, kas vajadzīgas, lai piedalītos EMAS saskaņā ar Eiropas Parlamenta un Padomes Regulu (EK) Nr. 1221/2009 par organizāciju brīvprātīgu dalību Kopienas vides vadības un audita sistēmā (EMAS) (2), I pielikuma 2.4.3. punktā ir noteiktas prasības, kas jāievēro attiecībā uz izlases metodes izmantošanu vairākobjektu organizāciju verifikācijā.
                  
               
                     (2)
                  
                  
                     Lēmuma (ES) 2017/2285 I pielikumā iekļauto norādījumu 2.4.3.3. punkta a) apakšpunktā ir noteiktas nozares, kurās ir atļauta vairākobjektu organizāciju verifikācija ar izlases metodi (9. tabula).
                  
               
                     (3)
                  
                  
                     Norādījumu 2.4.3.3. punkta b) apakšpunktā ir noteiktas nozares, kurās vairākobjektu organizāciju verifikāciju ar izlases metodi var atļaut pilotprojektos (10. tabula), un ir norādīts, ka pēc pilotprojekta beigām un uz pilotprojekta izvērtējuma pamata EMAS komiteja nozari var ieteikt iekļaut to nozaru sarakstā, kurās ir atļauts izmantot izlases metodi (9. tabulā).
                  
               
                     (4)
                  
                  
                     Vācijā 10. tabulā uzskaitītajās nozarēs ir īstenoti divi pilotprojekti: viens projekts mazumtirdzniecības nozarē (NACE kods 47.1) un viens projekts nozarē “sociālā aprūpe ar izmitināšanu” (NACE kods 87) un “sociālā aprūpe bez izmitināšanas” (NACE kods 88). Ar šo pilotprojektu izvērtējumu tika iepazīstināta EMAS komiteja.
                  
               
                     (5)
                  
                  
                     
                        EMAS komiteja uz šo pilotprojektu izvērtējuma pamata ieteica šīs nozares iekļaut to nozaru sarakstā, kurās ir atļauta vairākobjektu organizāciju verifikācija ar izlases metodi (9. tabula),
                  
               ir pieņēmusi šo lēmumu.
         
            1. pants
            
               NACE kodi 47.1, 87 un 88 ir nozares, kurās ir atļauta vairākobjektu organizāciju verifikācija ar izlases metodi. Tāpēc šīs nozares no norādījumu I pielikuma 10. tabulas pārceļ uz 9. tabulu.
         
         
            2. pants
            Šis lēmums ir adresēts dalībvalstīm.
         
         
            Briselē, 2020. gada 27. novembrī
            
               
                  Komisijas vārdā –
               
               
                  Komisijas loceklis
               
               Virginijus SINKEVIČIUS
            
         
         
            (1)  OV L 342, 22.12.2009., 1. lpp.
         
         
            (2)  OV L 328, 12.12.2017., 38. lpp.